Lokakuu 2017

LEHDISTÖTIEDOTE

Uudet elektrolyyttisesti pinnoitetut timanttilaikat tarkuushiontaan

Autoteollisuudessa on asetettu erittäin korkeat vaatimukset tarkkuudelle moottorikomponentteja, kuten esimerkiksi vaihdelaatikon akseleita, hiottaessa. Norton Winter lanseeraa nyt aivan uudenlaisia elektrolyyttisesti pinnoitettuja hiomalaikkoja, jotka on tarkoitettu juuri tämän tyyppiseen tarkkuushiontaan. Valmistajan mukaan uudet AEON-hiomalaikat kasvattavat tehokkuutta huomattavasti.

Norton Winterin uudet AEON-tarkuushiontalaikat valmistetaan CBN -hioma-aineesta, joka kiinnitetään hiomakappaleeseen nikkelillä elektrolyyttisesti. Näin aikaansaadaan erittäin kestävä ja pitkän käyttöiän omaava hiomalaikka. Kun hiomaura on kulunut loppuun, palautetaan hiomakappale ja pinnoitetaan elektrolyyttisesti uudella CBN-päällysteellä. Hiomakappaleen voi käyttää uudelleen useita kertoja, mikä säästää kustannuksia ja resursseja tuotantosyklissä.

Norton Winter AEON valmistetaan uusimman teknologian mukaisesti, sen käyttöikä on pitkä, sillä saavutetaan korkea tarkuustaso ja laikka pitää täydellisesti muotonsa koko käyttäiän ajan. Korkea tarkuus vastaa toleranssia +/- 5 μm ja laikkoja voidaan valmistaa eri koossa aina 250 kg painoon saakka. Jokainen AEON-hiomalaikka valmistetaan läheisessä yhteistyössä tilaajan kanssa ja sillä voidaan valmistajan mukaan saavuttaa jopa 50 % korkeampi tuottavuus ja käyttöikä.

”Erityislaatuisten ominaisuuksien ansiosta Norton Winter AEON:llä voidaan huomattavasti kasvattaa autoteollisuuden tarkuushionnan tuottavuutta”, kertoo Timo Sutinen, Saint-Gobain Abrasives AB:n Suomen myyntivastaava.

Katso myös [www.nortonabrasives.com](http://www.nortonabrasives.com)